CELEX: 32013R0880
Language: lt
Date: 2013-09-13 00:00:00
Title: 2013 m. rugsėjo 13 d. Komisijos įgyvendinimo reglamentas (ES) Nr. 880/2013, kuriuo 201-ąjį kartą iš dalies keičiamas Tarybos reglamentas (EB) Nr. 881/2002, nustatantis tam tikras specialias ribojančias priemones, taikomas tam tikriems asmenims ir subjektams, susijusiems su Al-Qaida tinklu

14.9.2013   
            
            
               LT
            
            
               Europos Sąjungos oficialusis leidinys
            
            
               L 245/7
            
         KOMISIJOS ĮGYVENDINIMO REGLAMENTAS (ES) Nr. 880/2013
   2013 m. rugsėjo 13 d.
   kuriuo 201-ąjį kartą iš dalies keičiamas Tarybos reglamentas (EB) Nr. 881/2002, nustatantis tam tikras specialias ribojančias priemones, taikomas tam tikriems asmenims ir subjektams, susijusiems su Al-Qaida tinklu
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2002 m. gegužės 27 d. Tarybos reglamentą (EB) Nr. 881/2002, nustatantį tam tikras specialias ribojančias priemones, taikomas tam tikriems asmenims ir subjektams, susijusiems su Al-Qaida tinklu, (1) ypač į jo 7 straipsnio 1 dalies a punktą ir 7a straipsnio 5 dalį,
   kadangi:
   
               (1)
            
            
               Reglamento (EB) Nr. 881/2002 I priede išvardyti asmenys, grupės ir organizacijos, kurių lėšos ir ekonominiai ištekliai įšaldomi, kaip numatyta tame reglamente;
            
         
               (2)
            
            
               apsvarstęs vienos organizacijos prašymą pašalinti jį iš sąrašo ir išsamią ombudsmeno tarnybos, įsteigtos pagal Jungtinių Tautų Saugumo Tarybos (toliau – JTST) rezoliuciją Nr. 1904 (2009), ataskaitą, 2013 m. rugsėjo 4 d. JTST Sankcijų komitetas nusprendė pašalinti tą organizaciją iš asmenų, grupių ir organizacijų, kurių lėšos ir ekonominiai ištekliai įšaldomi, sąrašo;
            
         
               (3)
            
            
               todėl Reglamento (EB) Nr. 881/2002 I priedas turėtų būti atitinkamai atnaujintas,
            
         PRIĖMĖ ŠĮ REGLAMENTĄ:
   1 straipsnis
   Reglamento (EB) Nr. 881/2002 I priedas iš dalies keičiamas pagal šio reglamento priedą.
   2 straipsnis
   Šis reglamentas įsigalioja kitą dieną po jo paskelbimo Europos Sąjungos oficialiajame leidinyje.
   
      Šis reglamentas privalomas visas ir tiesiogiai taikomas visose valstybėse narėse.
      Priimta Briuselyje 2013 m. rugsėjo 13 d.
      
         
            Komisijos vardu Pirmininko pavedimu
         
         
            Užsienio politikos priemonių tarnybos vadovas
         
      
   
   
      (1)  OL L 139, 2002 5 29, p. 9.
   
      PRIEDAS
      Reglamento (EB) Nr. 881/2002 I priedas iš dalies keičiamas taip:
      Antraštinėje dalyje „Juridiniai asmenys, grupės ir organizacijos“ išbraukiamas šis įrašas:
      
         „Lajnat Al Daawa Al Islamiya (alias a) LDI, b) Lajnat Al Dawa, c) Islamic Missionary Commission). Adresas: a) Afganistanas, b) Pakistanas. Kita informacija: siejamas su Libano islamistų kovotojų grupuote (angl. Libyan Islamic Fighting Group). Įtraukimo į sąrašą pagal 2a straipsnio 4 dalies b punktą data: 2003 02 20.“